
RAPORT DE SPECIALITATE
Proiect de hotărâre privind acoperirea integrală, din surse de la bugetul de stat, a pierderilor induse, aferente anului 2016, din prestarea serviciului public de producţie, transport, distribuţie şi furnizare a energiei termice în sistem centralizat, către populatie
Având în vedere Expunerea de motive nr. SC2018-	6832/23.03.2018 a Primarului Municipiului Timişoara şi Proiectul de hotărâre privind acoperirea integrală, din surse de la bugetul de stat, a pierderilor induse, aferente anului 2016, din prestarea serviciului public de producţie, transport, distribuţie şi furnizare a energiei termice în sistem centralizat, către populatie
           Facem următoarele precizări:
Având în vedere adresele S.C. Compania Locala de Termoficare Colterm S.A. Timişoara înregistrate la Primăria Municipiului Timişoara cu nr. SC2017-017.690/14.07.2017 şi cu nr. SC2017-022723/12.09.2017, şi adresele de revenire la acestea, înregistrate cu nr. RE2018-000539/07.03.2018 şi cu nr. RE2018-000623/16.03.2018, la care sunt anexate situaţia pierderilor induse înregistrate de Compania Locala de Termoficare Colterm S.A. în perioada 2006-2016 şi Hotărârea Consiliului de Administraţie al Companiei Locale de Termoficare Colterm S.A. nr. 44 din data de 12.06.2017, privind suplimentarea cuantumului pierderilor induse înregistrate de companie, nerecuperate, aferente anului 2016 în sumă de 10.698.606 lei, adrese prin care se solicită sprijin pentru recuperarea pierderilor induse totale înregistrate de companie, inclusiv în anul 2016, 
Luând în considerare că prin HCL nr. 473/06.11.2015 s-a aprobat acoperirea integrală de către Municipiul Timişoara, din surse de la bugetul de stat, a pierderilor induse în sumă de 27.046.267 lei (aferente perioadei 2006-2014), iar prin HCL nr. 125/18.10.2016 s-a aprobat acoperirea integrală de către Municipiul Timişoara, din surse de la bugetul de stat, a pierderilor induse în sumă de 7.342.337 lei,  rezultă că au rămas neacoperite pierderile induse în sumă de 10.698.606 lei aferente anului 2016.
	Având în vedere obligaţiile de plată restante ale S.C. Compania Locala de Termoficare Colterm S.A. către furnizorii de combustibili (inclusiv transport), apă şi energie electrică, prezentate în adresele mai sus menţionate, această sumă de 10.698.606 lei inclusiv TVA este necesară pentru achitarea obligaţiilor de plată înregistrate de companie catre aceşti furnizori.
Conform art. art 26, alin. (2), lit. b) din Ordinul Ministerului Dezvoltarii Regionale si Administratiei Publice nr. 1121/2014, diferenţa dintre pierderile reale şi pierderile tehnologice aprobate în preţurile locale reprezintă pierderi induse, neacceptate în preţ/tarif.
În conformitate cu prevederile art.36 alin. (1),(2) litera ’’d’’,alin.(6) litera’’a’’pct.14 si art.45 alin.(1) din Legea nr. 215/2001 privind administraţia publică locală, republicată şi actualizată,
Având în vedere ca potrivit prevederilor art. 5^2 alin. (1) din OG nr. 36/2006- privind unele măsuri pentru funcţionarea sistemelor centralizate de alimentare cu energie termică a populaţiei, aceste pierderi induse pot fi acoperite din bugetele locale,
Având în vedere cele menţionate anterior, apreciem că proiectul de hotărâre privind acoperirea integrală, din surse de la bugetul de stat, a pierderilor induse, aferente anului 2016, din prestarea serviciului public de producţie, transport, distribuţie şi furnizare a energiei termice în sistem centralizat, către populatie, în sumă de 10.698.606 lei cu TVA,  îndeplineşte condiţiile pentru a fi supus dezbaterii şi aprobării plenului consiliului local.

